SUID-AFRIKAANSE RADIOLIGA NUUS VIR SONDAG 24 NOVEMBER 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


In die nuus vandag; 


VANAF VRYDAG 29 NOVEMBER SLUIT AAN BY DIE SARL TEEN DIE 
HALFJAAR TARIEF 


VERANDERINGE IN SARL-HAMNET-LEIERSKAP 

en 

AGENDA PUNT 1.1 TOEKENNING MHZ GOEDGEKEUR TE WRC-19 
Bly op hoogte vir meer inligting oor hierdie en ander interessante nuus. 
Ons begin hierdie bulletin met die nuus van `n stil sleutel. 


Dit is met leedwese dat ons moet aankondig dat die sleutel van Charl Wentzel, 
ZSGGFEW stil geword het op Dinsdag 19 November 2019. Hy was `n lid van 
die Klerksdorp ARK sowel as die Potchefstroom ARK. Ons betuig ons innige 
meegevoel met sy vrou Sanet, familie en vriende. 


POUSE 


VANAF VRYDAG 29 NOVEMBER SLUIT AAN BY DIE SARL TEEN DIE 
HALFJAAR TARIEF 


Vanaf Vrydag 29 November 2019 kan jy by die SARL aansluit en die half jaar 
tarief betaal wat normaal weg op 1 Januarie in werking tree. Voltooi die SARL 
lidmaatskap aansoekvorm en betaal jou ledegeld per EFT oor na die SARL- 
bank rekening. Gewone lede betaal R250; Senior lede (ouer as 65) betaal R150; 
Eggenote betaal R90 en studente lede betaal R60. Die bank besonderhede is 
SA Radio League, ABSA, rekening nommer 4071 588 849 takkode 632 005 en 
tik jou roepsein in die verwysingsveld. 


WELGEDAAN BERNIE, ZSA4TX 


SARLNuus is in kennis gestel dat Bernie van der Walt, ZSATX Alle Afrika 
Toekennings op 160, 80, 40, 30, 20, 17, 15, 12 en 10 meter behaal het, `n nege 
band Alle Afrika Toekenning! Welgedaan Bernie! 


VERANDERINGE IN SARL-HAMNET LEIERSKAP 


Tydens die Raadsvergadering wat op Dinsdag 12 November gehou is, is die 
bedanking van Glynn Chamberlain, ZS6GLN as Nasionale Direkteur van SARL 
Hamnet en as raadslid aanvaar. Die Raad bedank Glynn hiermee vir sy werk 
en toewyding aan die SARL en SARL Hamnet. 


Die Raad het Grant Southey, ZS1GS / ZS3GS aangestel as die tussentydse SARL 
Hamnet Nasionale Direkteur tot die SARL Hamnet-werkswinkel wat geskeduleer 
is vir Februarie 2020. Die Raad wens Grant alles van die beste toe. 


DIE 2020 NASIONALE KONVENSIE 


Op bladsy 7 tot 9 van die November Radio 7ZS vind jy inligting oor die 2020 
Nasionale Konvensie wat op 3 en 4 April 2020 gehou word. Die artikel bevat 
inligting oor die SARL-toekennings en trofeë, `n oproep om mosies en `n oproep 
vir nominasies om op die Raad te dien. Die betrokke dokumente kan gevind 
word op die AJV-dokumente bladsy in die Slegs Lede afdeling op die Liga web- 
werf. Die sluitingsdatum vir benoemings vir toekennings, Raad en mosies is 
Vrydag 31 Januarie 2020. Moet nie wag tot 30 Januarie om jou nominasies in 
te stuur nie, doen dit nou! 


DIE KONSEP 2020 KOMPETISIE HANDLEIDING EN DAGBOEK VAN 
GEBEURE 


Die konsep 2020 Kompetisie Handleiding en die Dagboek van Gebeure kan 
gevind word op die Kompetisie Reëls bladsy op die Liga webwerf. Klubs wat 
gasheer is vir kompetisies, word versoek om seker te maak dat die inligting 
in die Blou Boek korrek is. Klubs en individue word versoek om die Dag- 
boek van Gebeure na te gaan. Enige veranderinge moet onderskeidelik na con- 
test@sarl.org.za en secretary@sarl.org.za gestuur word teen 29 November. 


GELUKKIGE 45 STE VERJAARSDAG, AMSAT-OSCAR 7! 


Die wêreld se langs lewende satelliet, AO-7, het hierdie maand 45 jaar oud 
geword. Dit is op 15 November 1974 gelanseer vanaf die Van den Berg- 
lagmagbasis in Kalifornië. Na bykans 7 jaar van diens, het AO-7 vermoedelik 
die einde van sy leeftyd in Junie 1981 bereik as gevolg van 'n battery fout en 
'n voortydige doodsberig verskyn in die AMSAT Satelliet Rapport 


Twintig jaar later, op 21 Junie 2002, het wyle PJA Gowen, G8IOR berig dat 
hy 'n `ou tipe gelykgolf baken? van `n onbekende OSGAR naby 145 970 MHrz 
hoor. Dit het nie lank geneem om die satelliet as AO-7 te identifiseer nie, wat 
steeds in die sonlig in werking is en goed gebruik word. Ter viering van AO-7 se 
A5ste verjaardag, beplan AMSAT om `n stel vergulde AO-7 manchetknope en 
`n 50-jarige AMSAT laboratorium jas (grootte 42R) op te veil. Die veilings is 
nou regstreeks op eBay te sien en sal kort na (02:00 UTC op 26 November 2019 
afgesluit word. AMSAT berig dat 100% van die opbrengs vir die behoud van 
die amateur radio in die ruimte sal wees. 


Jy luister na nuus uitsending van die Suid-Afrikaanse Radioliga 


AGENDA PUNT 1.1 50 MHZ TOEKENNING GOEDGEKEUR TE WRGO-19 


WRG-19 het op Donderdag 21 November 2019 `n toekenning in die 50 MHZz- 
band vir amateurs in Streek 1 goedgekeur op sy oggend voltallige vergadering 
in Sharm El-Sheikh, Egipte. Die besluit kom na meer as drie weke van strawwe 
onderhandelinge om wye uiteenlopende standpunte van Streek 1-administrasies 
te versoen. Die uitslag is `n dramatiese verbetering in die Internasionale Radio 
Regulasies vir amateurs in Streek 1. Voor die WRO-19 was daar geen ITU 
frekwensie toekenning vir Streek 1 nie, behalwe dié wat in TTU-voetnota 5.169 
vir Afrika en `n mate van nasionale gebruik genoem is. 


Die nuwe situasie is dat die amateurdiens nou 'n `'basislyn'-sekondêre toewysing 
van 50 tot 52 MHZ in die hoof ITU toekenningstabel vir Streek 1 het. Altesaam 
44 genoemde Streek 1-lande het nou 'n primêre toekenning in die geheel of 
gedeeltes van die 50 tot 54 MHz-band, insluitend 14 CEP'T-lande wat `n primêre 
toewysing van 500 kHz in die 50,0 tot 50,5 MHZz-band het, as deel van hul totale 
toekenning van 50 tot 52 MHz. Dit is `n groot verbetering vir amateurs in 
Europa, 26 Afrika- en Midde-Ooste-lande wat nou die volle 50 tot 54 MHz 
band op 'n primêre basis sal hê. Primêre toewysings het dus `n beduidende 
uitbreiding in Afrika en die Midde-Ooste. Die Russiese Federasie het gekies vir 
'n kleiner, maar baie welkome 200 kHz sekondêre toekenning in die 50,08 tot 
50,28 MHZz-band. Afrika lande met vorige primêre toekennings onder voetnota 
RR5.169 behou hul huidige status in die frekwensieband 50 tot 54 MH. 


Die finale handeling van WRO-19 sal op 1 Januarie 2021 in werking tree, maar 
administrasies kan wel voorsiening maak om 50 MHZz-spektrum op 'n vroeër of 
later datum te voorsien. (Dankie aan die RSGB vir hierdie artikel.) 


KLUB NUUS 


Die Wesrand Amateurradioklub hou om 12:00 op Saterdag 30 November 2019 
die volgende snuffelmark by hul klubhuis in Krotonstraat, Weltevredenpark, 
Roodepoort. Almal is welkom, bring jou surplus items saam en ondersteun die 
verkoper op die dag. Vir meer inligting kontak Phillip, ZS6GPVT op selfoon (083 
267 3835. 


Die Overberg Amateurradioklub hou om 10:30 vir 11:00 op Saterdag 30 Novem- 
ber hul Jaareind funksie aan die huis van John, ZS1DI en Judy, ZS1JEG in 
Stanford. Dit is die gewone bring en braai met hout en braai geriewe wat 
voorsien word. Jy kan die naweek kampeer en besoekers is welkom. Kontak 
Andre, ZS1A7 op mobiele telefoon 072 729 1680 of tuis by 028 514 2018 vir 
meer inligting. 


KOMPETISIE NUUS 


Die uitslae van die ZS5 Naelloop. Die kompetisie komitee het 16 logstate vir die 
ZS5 Naelloop wat in Julie 2019 gehou is ontvang, 15 was kompetisie logstate en 
daar was 1 kontrole logstaat. Die Naelloop is gewen deur Deon Fraser, ZS5SDCF 
met 110 punte, met Woody Collett, ZS3WL op 82 punte in die tweede plek. 
Die High Way ARK, ZSSHAM is in derde plek met 52 punte. Bruce Dunn 


ZS5XT het die kompetisie met gelykgolf gewerk. Die volledige uitslae sal in HF 
Happenings 875 gepubliseer word. 


Die uitslae van die SARL BHF/UHF Digitale kompetisie. Die komitee het vier 
logstate ontvang vir die tweede been van die BHF/UHF Digitale kompetisie. 
1ste Carl Minne, ZS6CBO - 38 063 punte 2de Pierre Lindegue, ZSAPF - 13 764 
punte 3de Pine Pienaar, ZS6OB - 3 661 punte 4de Rickus de Lange, ZS4A - 2 
123 punte 


Die gesamentlike uitslae van die Maart- en September bene is 1ste Carl Minne, 
ZS6CBG - 63 479 punte 2de Rickus de Lange, ZS4A 19 481 punte 3de Pierre 
Lindegue, ZS4APF - 13 764 punte 


Baie geluk aan die wenners. Al die uitslae is beskikbaar op die SARL-webwerf 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Daar is tans geen sonvlekke sigbaar nie. Diegene wat hulle eie frekwen- 
sievoorspellings wil doen, kan 'n verwagte effektiewe sonvlektelling van een 
vir die week gebruik. Radio amateurs kan veral met sonsondergang bruikbare 
DX openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


29 November - Sluit aan by die SARL teen halfprys en sluitingsdatum vir kom- 
mentaar oor die 2020 Blouboek en Dagboek van Gebeure 30 November - die 
Wesrand snuffelmark en die Overberg ARK jaareind funksie 1 Desember die 
begin van die YOTA Maand 2 Desember die sluitingsdatum vir BHF/UHF 
Analoog logstate 4 Desember die Provinsiale skole sluit 9 Desember die sluit- 
ingsdatum vir Nuweling Geselligheid logstate 14 en 15 Desember die ARRL 
10 m kompetisie 


Om die bulletin mee af te sluit, `n opsomming van ons hoof berig: 


Vanaf Vrydag 29 November 2019 kan jy by die SARL aansluit en die half jaar 
tarief betaal wat normaal weg op 1 Januarie in werking tree. Voltooi die SARL 
lidmaatskap aansoekvorm en betaal jou ledegeld per EFT oor na die SARL-bank 
rekening. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending deur Andy, 


ZSGADY vind op Maandae aande om 19:30 Sentraal Afrika Tyd op 3 620 kHz 
plaas. Ons ontvang graag jou seinrapporte, kommentaar en voorstelle, stuur `n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, oe deur Johan de Bruyn, 
ZSGJHB en gelees deur... ii se se ie EL bet 


Die Afrikaanse Nuusspan groet nou en wens jou “n mooi week toe. Totsiens. 


